
REFERAT DE APROBARE
a proiectului de hotărâre privind actualizarea Planului de Analiză și Acoperire a Riscurilor (PAAR) al Comunei Șoldanu, Județul Călărași, pe anul 2022
Stimați Consilieri ai Consiliului local al comunei Șoldanu
Subsemnatul, Iulian GEAMBAȘU, Primarul Comunei Șoldanu, 
Luând act de:
· prevederile art.9 pct.3 din Carta europeană a autonomiei locale, adoptată la Strasburg la 15 octombrie 1985 şi ratificată prin Legea nr.199/1997;
· prevederile art.121 alin.(1) și (2) din Constituția României, republicată, aprobată prin Legea de revizuire a Constituției României nr.429/2003;
· prevederile art.7 alin.(2) din Codul civil al României, aprobat prin Legea nr.287/2009, republicată, modificată și completată;
· prevederile art.211 din Ordonanța de urgență a Guvernului nr.57/2019 privind Codul Administrativ;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Văzând:
· Refratul privind actualizarea Planului de Analiză și Acoperire a Riscurilor al comunei Șoldanu, judeţul Călăraşi, pe anul 2022, înregistrat sub nr. 2600 din 02.05.2022, întocmit de dl Petrică VLĂSCEANU, Șef S.V.S.U. al Comunei Șoldanu;
· Hotărârea Consiliului local al comunei Șoldanu nr.3/30.01.2009 privind aprobarea Planului de analiză şi acoperire a riscurilor al comunei Şoldanu, judeţul Călărași, cu modificările și completările ulterioare.
Având în vedere:
· Legea nr. 481/2004 privind protecţia civilă, republicată, modificată şi completată: 
· art. 25 lit. b) - Consiliile judetene, Consiliul General al Municipiului Bucuresti, consiliile locale ale municipiilor, oraselor si comunelor si consiliile locale ale sectoarelor municipiului Bucuresti au urmatoarele atributii principale:
b) aproba planurile anuale si de perspectiva pentru asigurarea resurselor umane, materiale si financiare destinate prevenirii si gestionarii situatiilor de urgenta.
· Ordinul ministrului administrației și internelor nr. 132/2007 pentru aprobarea Metodologiei de elaborare a Planului de analiză și acoperire a riscurilor și a Structurii-cadru a Planului de analiză și acoperire a riscurilor:
· Anexa nr. 1, art. 6:
(1) PAAR se intocmesc de comitetul judetean/al municipiului Bucuresti pentru situatii de urgenta, respectiv de comitetele locale pentru situatii de urgenta si se aproba de consiliul judetean/Consiliul General al Municipiului Bucuresti, respectiv de consiliile locale, corespunzator unitatilor administrativ-teritoriale pe care le reprezinta.
(2) PAAR se intocmesc si se aproba in termen de maximum 60 de zile de la aprobarea de catre prefect a Schemei cu riscurile teritoriale din unitatea administrativteritoriala, elaborata de inspectoratul judetean/al municipiului Bucuresti pentru situatii de urgenta, si se actualizeaza la fiecare inceput de an sau ori de cate ori apar alte riscuri decat cele analizate sau modificari in organizarea structurilor care, potrivit legii, au atributii ori asigura functii de sprijin privind prevenirea si gestionarea situatiilor de urgenta in profil teritorial.
· Hotărârea Guvernului nr. 557/2016 privind managementul tipurilor de risc, Anexa nr.1;
· Ordonanța de urgență a Guvernului nr. 57/2019 privind Codul Administrativ, cu modificările și completările ulterioare:
· art. 129 alin. (1) - Consiliul local are initiativa si hotaraste, in conditiile legii, in toate problemele de interes local, cu exceptia celor care sunt date prin lege in competenta altor autoritati ale administratiei publice locale sau centrale, 
· art. 129 alin. (2) lit. d) - Consiliul local exercita urmatoarele categorii de atributii: … 
d) atributii privind gestionarea serviciilor de interes local,
· art. 129 alin. (7) lit. h) - In exercitarea atributiilor prevazute la alin. (2) lit. d), consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind: … situatiile de urgenta, 
· art. 155 alin. (1) lit. d) - Primarul îndeplineste urmatoarele categorii principale de atributii:
d) atributii privind serviciile publice asigurate cetatenilor, de interes local.
Urmare faptului că de la data actualizării Planului de Analiză și Acoperire a Riscurilor (PAAR) al Comunei Șoldanu, Judeţul Călăraşi, pe anul 2021, aprobat prin Hotărârea Consiliului local al comunei Șoldanu nr. 22 din 29.06.2021, au intervenit modificări privind Lista aurorităților și factorilor care au responsabilități în analiza și acoperirea riscurilor, propunem, concret, actualizarea acestei secțiuni a Planul de analiză și acoperire a riscurilor al Comunei Șoldanu, Judeţul Călăraşi.
Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) şi art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, propun spre dezbatere și aprobare proiectul de hotărâre nr. 34 din 13.05.2022 privind actualizarea Planului de analiză și acoperire a riscurilor al Comunei Șoldanu, Judeţul Călăraşi, pe anul 20221.
Primarul Comunei Șoldanu,
Iulian GEAMBAȘU



